ବୁର୍ଲା, ନଭେମ୍ବର ୧୧ (ଲୋକାଲ ୱାୟାର) : ବୁର୍ଲା ସହରର ସେଣ୍ଟର ଲାଇନରେ ପୂର୍ବ ଶତ୍ରୁତାରୁ ଗୋଟିଏ ପରିବାରକୁ ମରଣାନ୍ତ ଆକ୍ରମଣ ଘଟଣାରେ ଆଉ ଜଣକ ମୃତ୍ୟୁ ହୋଇଥିବା ବୁଧବାର ସ୍ଥାନୀୟ ପୁଲିସ କହିଛି ।
ସୂଚନା ଅନୁସାରେ, ସେଣ୍ଟର ଲାଇନ୍ କଲୋନୀରେ ରହୁଥିବା ବିଶୋଇ ପରିବାରଙ୍କ ଉପରେ ମଙ୍ଗଳବାର ରାତିରେ ପୂର୍ବ ଶତ୍ରୁତାରୁ ସଂଘବଦ୍ଧ ଆକ୍ରମଣ ହୋଇଥିଲା ।
ଏଥିରେ ପିତାବାଶ ବିଶୋଇ (୫୦), ତାଙ୍କ ସ୍ତ୍ରୀ ସଙ୍ଗୀତା ବିଶୋଇ (୪୭), ତାଙ୍କ ବଡ଼ ପୁଅ ବୁଲୁ ବିଶୋଇ (୩୪), ସାନ ପୁଅ ମୁନା ବିଶୋଇ (୩୦) ଓ ପିତାବାଶଙ୍କ ଶଳା ନରେନ୍ଦ୍ର ଭାଣ୍ଡେକର (୫୨) ଗୁରୁତର ଆହତ ହୋଇଥିଲେ ।
ବୁର୍ଲା, ସେପ୍ଟେମ୍ବର ୨୫ (ଲୋକାଲ ୱାୟାର) : ହୀରାକୁଦ ଜଳଭଣ୍ଡାରର ଜଳସ୍ତର କମୁଥିବାରୁ ୫ଟି ଗେଟ୍ ବନ୍ଦ କରାଯାଇଛି ବୋଲି ଡ୍ୟାମ କର୍ତ୍ତୃପକ୍ଷ ଶୁକ୍ରବାର ସୂଚନା ଦେଇଛନ୍ତି ।
ଏବେ ଡ୍ୟାମ୍ର ୭ଟି ଗେଟ୍ ଦେଇ ବନ୍ୟାଜଳ ନିଷ୍କାସିତ ହେଉଛି । ବାମପଟର ୫ ଓ ଦକ୍ଷିଣ ପଟର ୨ ଗେଟ୍ ଦେଇ ଜଳ ନିଷ୍କାସିତ ଜାରି ରହିଛି ।
ବର୍ତ୍ତମାନ ଡ୍ୟାମ୍କୁ ସେକେଣ୍ଡ ପିଛା ୧୮୫୫୧୧ କ୍ୟୁସେକ ଜଳ ପ୍ରବେଶ କରୁଛି ଏବଂ ପ୍ରତି ସକେଣ୍ଡରେ ୧୯୯୮୦୫ କ୍ୟୁସେକ ଜଳ ନିଷ୍କାସିତ ହେଉଛି ।
ବୁର୍ଲା, ଅଗଷ୍ଟ ୨୫ (ଲୋକାଲ ୱାୟାର) : ମହାକାଶ ଗବେଷଣା କ୍ଷେତ୍ରରେ ବୈଷୟିକ ଓ ଆର୍ଥିକ ସହାୟତା ପାଇଁ ବୁର୍ଲା ଭିସୁଟ ଏବଂ ଇସ୍ରୋ (ଇଣ୍ଡିଆନ୍ ସ୍ପେସ ରିସର୍ଚ୍ଚ ଅର୍ଗାନାଇଜେସନ) ମଧ୍ୟରେ ମଙ୍ଗଳବାର ଭିଡିଓ କନଫରେନ୍ସିଂରେ ଚୁକ୍ତିନାମା ସ୍ୱାକ୍ଷାରିତ ହୋଇଛି।
ଚୁକ୍ତିନାମା ସ୍ୱାକ୍ଷରିତ ହେବା ପରେ, ମହାକାଶ ଗବେଷଣା ପାଇଁ ଭିସୁଟର ବୀର ସୁରେନ୍ଦ୍ର ସାଏ ସ୍ପେଶ ଇନୋଭେସନ ସେଣ୍ଟ (ଭିଏସ୍ଏସ୍ଆଇସି) ପାଇଁ ଅର୍ଥ ଯୋଗଇ ଦେବ ଇସ୍ରୋ ।
ଇସ୍ରୋ ତରଫରୁ ଏକକାଳିନ ଅନୁଦାନ ରାଶି ୫୦ ଲକ୍ଷ ଟଙ୍କା ପର୍ପ୍ୟନ୍ତ ଦିଆଯିବ । ଏହି ଅର୍ଥରେ ଭିଏସ୍ଏସ୍ଆଇସି ଲାବୋରେଟୋରିର ବିକାଶ କରାଯିବ ।
ବୁର୍ଲା, ମାର୍ଚ୍ଚ ୦୮ (ଲୋକାଲ ୱାୟାର) ବୁର୍ଲା ଭିମ୍ସାର ଡାକ୍ତର ଶଙ୍କର ରାମଚନ୍ଦନୀ ରବିବାର ତିନୋଟି ନବ ଜନ୍ମିତ ଶିଶୁକନ୍ୟାଙ୍କୁ ଜଣ ପିଛା କୋଡିଏ ହଜାର ଟଙ୍କା ଉପହାର ଦେଇ ବିଶ୍ୱ ମହିଳା ଦିବସ ଅବସରରେ ଏକ ଉଦାହରଣ ସୃଷ୍ଟି କରିଛନ୍ତି।
ବରିଷ୍ଠ ଡାକ୍ତର ଶ୍ରୀ ରାମଚନ୍ଦନୀ ଅନ୍ତର୍ଜାତିକ ମହିଳା ଦିବସ ଦିନ ଜନ୍ମ ହୋଇଥିବା ଶିଶୁକନ୍ୟାଙ୍କୁ ୨୦ ହଜାର ଟଙ୍କା ଲେଖାଏଁ ଟଙ୍କା ଉପହାର ଦେବେ ବୋଲି ପୂର୍ବରୁ ଘୋଷଣା କରିଥିଲେ।
ମଧ୍ୟାହ୍ନ ୧୨ଟା ସୁଦ୍ଧା ଗରୀବ ଶ୍ରେଣୀର ୩ଟି ଶିଶୁକନ୍ୟାଙ୍କୁ ସେ ଏହି ରାଶି ପ୍ରଦାନ କରିଥିବା ସେ ଲୋକାଲ ୱାୟାରକୁ କହିଛନ୍ତି।
ଭିମ୍ସାରରେ ପଢିବା ସମୟରେ ଛାତ୍ରନେତା ଭାବେ ଓ ଏବେ ସେଠାରେ ଜଣେ ବରିଷ୍ଠ ଡାକ୍ତର ଭାବେ ଶ୍ରୀ ରାମଚନ୍ଦନୀଙ୍କୁ ବିଭିନ୍ନ ମହଲରୁ ପ୍ରସଂଶା କରାଯାଇଛି ।
ରାତି ୧୨ଟା ମଧ୍ୟରେ ଯେତେ ଶିଶୁକନ୍ୟା ଜନ୍ମ ହେବେ ଓ ଗରିବ ପରିବାରର ହୋଇଥିବେ ତାଙ୍କୁ ସେ ଏହି ଅର୍ଥ ପ୍ରଦାନ କରିବେ ବୋଲି କହିଛନ୍ତି ।
ଏହାସହ ଆଜି ଜନ୍ମ ହୋଇଥିବା ପ୍ରଥମ ଶିଶୁକନ୍ୟାଙ୍କୁ ସେ ଶୁକନ୍ୟା ଯୋଜନା ମାଧ୍ୟରେ ପ୍ରତି ମାସ ୧ ହାଜର ଟଙ୍କା ବ୍ୟାଙ୍କ ଖାତାରେ ରଖିବେ ବୋଲି ଲୋକାଲ ୱାୟାରକୁ କହିଛନ୍ତି ।
ଏନେଇ ଡା. ରାମଚନ୍ଦନୀ ଆହୁରି ମଧ୍ୟ କହଛନ୍ତି ଯେ, ମୋର ଦୁଇ ଝିଅ ଅଛନ୍ତି । ହେଲେ ସମାଜରେ ଦିନକୁ ଦିନ ଝିଅମାନଙ୍କ ପ୍ରତି ବଢୁଥିବା ଅବହେଳା ଓ କନ୍ୟାସନ୍ତାନ ଭୃଣହତ୍ୟା ଯୋଗୁ ମୁଁ ପ୍ରତିବର୍ଷ ମହିଳା ଦିବସରେ କନ୍ୟାସନ୍ତାନଙ୍କୁ କିଛି ଟଙ୍କା ଉପହାର ଦେବା ପାଇଁ ନିଷ୍ପତ୍ତି ନେଇଛି ।
ଏହାସହ ସେମାନେ ଯଦି ତାଙ୍କ ଇଚ୍ଛାଶକ୍ତିବଳରେ ଜୀବନରେ ଆଗକୁ ବଢିବାକୁ ଚାହୁଁଥିବେ ତେବେ ଏହା ତାଙ୍କୁ ସାହାଯ୍ୟ କରିବ ବୋଲି ସେ କହିଛନ୍ତି ।
ଏହାସହ ଆଜି ଜନ୍ମ ହୋଇଥିବା ପ୍ରଥମ ଶିଶୁକନ୍ୟାଙ୍କ ନାମରେ ବ୍ଯାଙ୍କରେ ଆକାଉଣ୍ଟ ଖୋଲି ପ୍ରତି ମାସ ଏକ ହଜାର ଟଙ୍କା ଡିପୋଜିଟ କରିବେ ବୋଲି କହିଛନ୍ତି।
ବୁର୍ଲା, ଫେବ୍ରୁଆରି ୧୩ (ଲୋକାଲ ୱାୟାର): ସମ୍ବଲପୁର ବିଶ୍ୱବିଦ୍ୟାଳୟର ଯୁକ୍ତ ୩ ପ୍ରଶ୍ନପତ୍ର ଭାଇରାଲ୍ ହୋଇଥିବା ଗୁରୁବାର ଅଭିଯୋଗ ହୋଇଛି।
ଯୁକ୍ତ ତିନି ତୃତୀୟ ବର୍ଷ ରସାୟନ ବିଜ୍ଞାନର ତୃତୀୟ ସେମିଷ୍ଟର ପ୍ରଶ୍ନପତ୍ର ସୁନ୍ଦରଗଡ଼ରେ ସୋସିଆଲ୍ ମିଡିଆରେ କଲେଜ ଛାତ୍ରଙ୍କ ମୋବାଇଲରୁ ମୋବାଇଲ୍ ଘୂରି ବୁଲୁଥିବା ସାମ୍ନାକୁ ଆସିଛି।
ଏହି ଅଭିଯୋଗକୁ ସ୍ବୀକାର କରି ବିଶ୍ବବିଦ୍ୟାଳୟର ପରୀକ୍ଷା ନିୟନ୍ତ୍ରକ ସୂର୍ଯ୍ୟ ନାୟକ କହିଛନ୍ତି ଯେ, ପ୍ରଶ୍ନପତ୍ର ଲିକ୍ ହେଲେ ମଧ୍ୟ ପରୀକ୍ଷା ବାତିଲ୍ ହେବ ନାହିଁ ଏବଂ ଛାତ୍ରଛାତ୍ରୀଙ୍କୁ ନୂଆ ସେଟ୍ ପ୍ରଶ୍ନପତ୍ର ଦିଆଯିବ।
ବୁର୍ଲା, ଅକ୍ଟୋବର ୨୦ (ଲୋକାଲ ୱାୟାର) ରୋଗୀ ସେବାରେ ଅବହେଳା କରିଥିବା ଅଭିଯୋଗ କରି ବୁର୍ଲା ମେଡିକାଲର ଜଣେ ଡାକ୍ତରଙ୍କୁ ରୋଗୀଙ୍କ ସମ୍ପର୍କୀୟ ମାନେ ରବିବାର ମାଡ ମାରିଥିବା ଦର୍ଶାଇ ପୁଲିସ ଜଣକୁ ଗିରଫ କରିଥିବା କହିଛି।
ମେଡିକାଲର ନ୍ୟୁରୋ ସର୍ଜନ ଏଏସ ପାଟଯୋଶୀ ସ୍ଥାନୀୟ ଏକ ନର୍ସିଙ୍ଗ ହୋମରେ ଝାରସୁଗୁଡା ଜିଲ୍ଲାର ଥନ ସୁନ୍ଦର ବେହେରାଙ୍କୁ ଚିକିତ୍ସା କରୁଥିଲେ ।
ତାଙ୍କର ଚିକିତ୍ସାରେ ଅସନ୍ତୁଷ୍ଟ ହୋଇ ବେହେରାଙ୍କ ପୁତ୍ର ଓ ଅନ୍ୟ ସମ୍ପର୍କୀୟ ଡାକ୍ତରଙ୍କ ସହ ନର୍ସିଙ୍ଗ ହୋମରେ ପାଟିତୁଣ୍ଡ କରିଥିଲେ।
ପରେ ସେମାନଙ୍କ ମଧ୍ୟରୁ ଦୁଇଜଣ ବୁର୍ଲା ମେଡିକାଲକୁ ଆସି ଅପରେସନ ଥିଏଟର ଭିତରେ ପଶି ସମ୍ପୃକ୍ତ ଡାକ୍ତରଙ୍କୁ ଆକ୍ରମଣ କରିଥିଲେ।
ବନ୍ଦ କୋଠରୀରୁ ଦୁଇଜଣ ଝରକା ଡେଇଁ ପଳାଇବାକୁ ଉଦ୍ୟମ କରୁଥିବା ବେଳେ ଜଣେ ଧରା ପଡିଥିବା ବେଳେ ରୋଗୀଙ୍କ ପୁତ୍ର ଫେରାର ହୋଇଯାଇ ଥିବା ବରିଷ୍ଠ ପୁଲିସ ଅଧିକାରୀ ଶାନ୍ତନୁ ଦାସ କହିଛନ୍ତି।
ବୁର୍ଲା, ଅଗଷ୍ଟ ୨୯ ( ଲୋକାଲ ୱାୟାର) କୁଳପତିଙ୍କ ବହିଷ୍କାର ଦାବି କରି ବିକ୍ଷୋଭ କରିବା ଓ କ୍ୟାମ୍ପସରେ ଉତ୍ତେଜନା ସୃଷ୍ଟି କରିବା ଅଭିଯୋଗରେ ବୁର୍ଲାସ୍ଥିତ ବୀର ସୁରେନ୍ଦ୍ର ସାଏ ବୈଷୟିକ ବିଶ୍ବବିଦ୍ୟାଳୟ (ଭିସୁଟ୍)ର ୬୧ ଜଣ ଶିକ୍ଷକଙ୍କ ଦରମା କର୍ତ୍ତ୍ବପକ୍ଷ କାଟିବା ପାଇଁ ନିଷ୍ପତ୍ତି ନେଇଥିବା ଜଣେ ଅଧିକାରୀ ଗୁରୁବାର କହିଛନ୍ତି ।
ଭିସୁଟ୍ କୁଳପତି ଅଟଳ ଚୌଧୁରୀଙ୍କୁ ବହିଷ୍କାର ଦାବିରେ ଏମାନେ ବିଶ୍ବବିଦ୍ୟାଳୟର ଶୈକ୍ଷିକ ବାତାବରଣ ନଷ୍ଟ କରିଥିବା କର୍ତ୍ତୃପକ୍ଷ ଅଭିଯୋଗ କରିଛନ୍ତି ।
ଏହି ନୋଟିସରେ ଉଲ୍ଲେଖ କରାଯାଇଥିଲା ଯେ, ଗତ ଜୁଲାଇ ୧୭ରୁ କୁଳପତିଙ୍କ ବହିଷ୍କାର ଦାବି କରି ଏହି ଶିକ୍ଷକ ମାନେ କ୍ୟାମ୍ପସରେ ବିଶୃଙ୍ଖଳା ସୃଷ୍ଟି କରିଥିଲେ।
ସୂଚନା ଯୋଗ୍ୟ ଯେ ଶିକ୍ଷାଦାନରୁ ବିରତ ରହି ବିକ୍ଷୋଭ ପ୍ରଦର୍ଶନ ଅଭିଯୋଗରେ ଗତ ୨୬ ତାରିଖ ଦିନ ପ୍ରଫେସର ପିକେ ପ୍ରଧାନ, ପ୍ରଫେସର ଦେବବ୍ରତ ଧୁପାଳ, ଆସୋସିଏଟ୍ ପ୍ରଫେସର୍ ସସ୍ମିତା ପାଢୀ ଓ ଆସିଷ୍ଟାଣ୍ଟ ପ୍ରଫେସର୍ ସନ୍ତୋଷ ମାଝୀଙ୍କୁ ସେମାନଙ୍କ ଚାକିରିରୁ ନିଲମ୍ବିତ କରିଦିଆଯାଇଛି।
ବୁର୍ଲା, ଏପ୍ରିଲ ୩ (ଲୋକାଲ ୱାୟାର): ବୀର ସୁରେନ୍ଦ୍ର ସାଏ ବୈଷୟିକ ବିଶ୍ୱବିଦ୍ୟାଳୟ (ଭିଏସଏସୟୁଟି)ର କିଛି ପିଲାଙ୍କ ପାଇଁ ରକେଟ ସାଇନ୍ସ ଆଉ ରକେଟ ସାଇନ୍ସ ହୋଇ ରହିନାହିଁ ।
ଉଲ୍ଲେଖନୀୟ ଯେ, ବିଶ୍ୱବିଦ୍ୟାଳୟର କିଛି ପିଲା ନିକଟରେ ଏକ ସାଟେଲାଇଟ ଲଞ୍ଚ୍ କରିଛନ୍ତି । ଏହାସହିତ କ୍ୟାମ୍ପସ ପ୍ରୋଜେକ୍ଟରେ ସେମାନେ ରକେଟ ମଧ୍ୟ ତିଆରି କରିଛନ୍ତି ।
ପିଲାଙ୍କ ପ୍ରତିଭାରେ ମୁଗ୍ଧ ହୋଇ ଭାରତୀୟ ମହାକାଶ ଗବେଷଣା କେନ୍ଦ୍ର (ଇସ୍ରୋ) ତରଫରୁ ସେମାନଙ୍କୁ ଇଣ୍ଟର୍ଣ୍ଣସିପ୍ ପ୍ରଦାନ କରାଯାଇଛି । ପ୍ରାରମ୍ଭିକ ଭାବରେ ଅଭିଭାବକମାନେ ପ୍ରକଳ୍ପର ସଫଳତା ନେଇ ସନ୍ଦିହାନ ଥିଲେ । ଏହା ଆମ ପାଠପଢାରେ ବାଧା ସୃଷ୍ଟି କରିବ ବୋଲି ଭାବୁଥିଲେ ।
ବିଦେଶୀ ବିଶ୍ୱବିଦ୍ୟାଳୟ ଭଳି ଭାରତୀୟ ବିଶ୍ୱବିଦ୍ୟାଳୟରେ ରକେଟ ସାଇନ୍ସ ବିଷୟ ସେତେଟା ପ୍ରାଧାନ୍ୟ ପାଏ ନାହିଁ । ଏଥିପାଇଁ ଆବଶ୍ୟକ ସୁବିଧାସୁଯୋଗ, ଅର୍ଥାଭାବ ତଥା ସମୟର ଅଭାବ ମୁଖ୍ୟତଃ ଦାୟୀ ।
ଏହି ଭିଏସଏଲଭି ସାଟେଲାଇଟ ପ୍ରକଳ୍ପର ସ୍ୱପ୍ନ ଦୁଇ ବର୍ଷ ତଳେ ଉଙ୍କି ମାରିଥିଲା ପଣ୍ଡାଙ୍କ ଟିମର ଜଣେ ସଦସ୍ୟ ବୋଧିସତ୍ତ୍ୱ ସଂଘପ୍ରିୟ (୨୧)ଙ୍କ ମନରେ । ପ୍ରାୟ ୫୦ ଥର ଚେଷ୍ଟା ପରେ ସେମାନେ ସଫଳତାର ସହିତ ମହାକାଶକୁ ସାଟେଲାଇଟ ପଠାଇଥିଲେ । ପ୍ରକଳ୍ପ ପାଇଁ ଦାନ ମାଧ୍ୟମରେ ଆବଶ୍ୟକ ଅର୍ଥ ସଂଗୃହୀତ ହୋଇଥିଲା ।
ଏହି ସାଟେଲାଇଟ ଦ୍ୱାରା ସମ୍ବଲପୁର ସହରର ୧୦ କିଲୋମିଟର ଉତ୍ତରରେ ଥିବା ଭାରତର ବୃହତ୍ତମ ନଦୀ ବନ୍ଧ, ହୀରାକୁଦର ନିରୀକ୍ଷଣ ହୋଇପାରିବ ବୋଲି କହିବା ସହ ପଣ୍ଡା କହିଛନ୍ତି ଯେ, ଭିଏସଏଲଭି ଗତବର୍ଷ ମୁମ୍ବାଇର ମକର ମେଳାରେ ପ୍ରଦର୍ଶିତ ହୋଇଥିଲା ।
ସେମାନଙ୍କ ଟିମ୍ ୨୦୧୭ରେ ଏସଡିଏନଏକ୍ସ ଦ୍ୱାରା ଆୟୋଜିତ ଏସିଆନ ରକେଟ ପ୍ରତିଯୋଗିତା ଜିତି ସାରିଛି । ଏହି ଟିମର ଅନ୍ୟ ଦୁଇ ସଦସ୍ୟ ହେଲେ ଅଂଶୁମାନ ପଟ୍ଟନାୟକ (୧୮) ଓ ଭବ୍ୟଶ୍ରୀ ମହାନ୍ତି (୨୦) ।
ବୁର୍ଲା (ସମ୍ବଲପୁର) ଫେବୃଆରୀ ୯ (ଲୋକାଲ ୱାୟାର) ନିଜର ଚିକିତ୍ସା ପଦ୍ଧତି ଯୋଗୁଁ ଚର୍ଚାରେ ରହିଥିବା ବୀର ସୁରେନ୍ଦ୍ର ସାଏ ମେଡିକାଲ୍ ସାଇନ୍ସ ଏବଂ ରିସର୍ଚ ପ୍ରତିଷ୍ଠାନର ନିର୍ଦ୍ଦେଶକ ପ୍ରଫେସର ଅଶ୍ବିନୀ ପୂଜାହାରୀ ନିଜ ପଦବୀରୁ ଇସ୍ତଫା ପ୍ରଦାନ କରିଛନ୍ତି।
ସରକାରଙ୍କୁ କାରଣ ଦର୍ଶାଅ ନୋଟିସ ର ଉତ୍ତର ପଠାଯାଇଥିଲେ ମଧ୍ୟ କୌଣସି ଉତ୍ତର ନ ମିଳିବାରୁ ସେ ଏହି ପଦକ୍ଷେପ ନେବା ପାଇଁ ବାଧ୍ୟ ହୋଇଥିବା କହିଛନ୍ତି।
ଏଠାରେ ଉଲ୍ଲେଖ ଯୋଗ୍ୟ ଯେ ଭିମସାରର ପ୍ରାୟ ୨୪୦ ସ୍ନାତକ ମେଡିକାଲ ଛାତ୍ର ଏବଂ ୧୫୦ ହାଉସ ସର୍ଜନ ପୂଜାହାରୀଙ୍କ ବହିଷ୍କାର ଦାବି କରି ଦୀର୍ଘଦିନ ଧରି ଆନ୍ଦୋଳନ କରିଥିଲେ।
ପୂଜାହାରୀ ଚିକିତ୍ସା ସମୟରେ ରୋଗୀଙ୍କ ଉପରେ ନିୟମ ବହିର୍ଭୂତ ପରୀକ୍ଷା ନିରୀକ୍ଷା ଚଳାଇଥିବା ସେମାନେ କରିଥିବା ଅଭିଯୋଗ କରିଥିଲେ।
ପରେ ଅସ୍ତ୍ରୋପଚାର ସମୟରେ ଜଣେ ରୋଗୀର ପେଟରେ ଡାକ୍ତର ମାନେ ଖାଇବା ଲୁଣ ଢାଳୁଥିବା ଭିଡ଼ିଓ ସୋସିଆଲ ମେଡିଆରେ ଭାଇରାଲ ହୋଇଥିଲା।
ସରକାର ଏହାର ଯାଞ୍ଚ ନିର୍ଦ୍ଦେଶ ଦେଇଥିଲେ ଓ ଏହି ଭିଡିଓ ର ସତ୍ୟତା ଜଣା ପଡିବ ପରେ ପୂଜାହାରୀଙ୍କୁ କାରଣ ଦର୍ଶାଅ ନୋଟିସ ଜାରି କରିଥିଲେ।
ସୂଚନା ଯୋଗ୍ୟ ଯେ ହାଉସ ସର୍ଜନ ମାନେ ପୂଜାହାରୀଙ୍କୁ ବିରୋଧ କରିଥିବା ବେଳେ, ତାଙ୍କ ସମର୍ଥନରେ କେତେକ ସ୍ଥାନୀୟ ଲୋକ ବାହାରିଥିଲେ।
